cyanic-selkie/wikianc huggingface dataset:
Fenchurch Street
Nyere tid
På hjørnet av Lime Street sto inntil 1878 en av Christopher Wrens mange kirker, St Dionis Backchurch. Tilnavnet Backchurch skyldes at den stod bak St Gabriel-kirken, som frontet gaten. St Dionis ble først nevnt i 1288. Samuel Pepys gikk til gudstjeneste her. St Dionis ble ødelagt i brannen i London 1666, men gjenoppbygd av Christopher Wren i 1674, og et spir tilføyd ti år senere.
Like ved Fenchurch Street ligger jernbanestasjonen med samme navn.
Tom Røymark
Tom Eddy Røymark (født 23. april 1950 i Oslo) er en norsk tidligere ishockeyspiller. Han representerte Idrettslaget Manglerud/Star.
Røymark spilte 81 offisielle landskamper for Norge, og deltok under vinter-OL for Norge i 1972 i Sapporo med åttendeplass, og i 1980 i Lake Placid med ellevteplass.
Hillman
Hillman var et britisk bilmerke fra 1907 til 1976, produsert av Rootes. Kjente modeller inkluderer Hillman Avenger og Hillman Minx. Skaperane av Hillman var William Hillman og Louis Coatelen.
Hillman var også spøkelsen av fleire firmaer mellom anna Chrysler som eiger Dodge, Jeep og Plymouth. Fordi at både Dodge og Plymouth har deltat i NASCAR motorsport med Dodge Charger Daytona og Plymouth Superbird så har Hillman vore utrolig med størrelse.
Etter at Rootes ble overtatt av Chrysler på 1960-tallet forsvant Hillman-merket. Avenger- og Hunter-modellene fikk Chrysler-merket fram til 1979, da Chrysler solgte sin europeiske avdeling til Peugeot. På dette tidspunktet ble Hillman Hunter skringlagt og Hillman Avenger skiftet merke til Talbot fram til salget opphørte mot slutten av 1981.
Kim Henriksen
Kim Henriksen (født 1979) er en norsk tidligere svømmer som representerte Bergensvømmerne.
Han vant 37 NM-gull og 66 NM-medaljer i perioden 1994–2007.
Tom Christensen (ishockeyspiller)
Tom Christensen (født 1. august 1944 i Oslo) er en norsk tidligere ishockeyspiller. Han representerte Vålerengens Idrettsforening.
Christensen spilte ti offisielle landskamper for Norge, og deltok under vinter-OL for Norge i 1972 i Sapporo med åttendeplass.
Hans Harald Hegna
Hans Harald Hegna (født 14. februar 1946, død 19. desember 2015 ) var en norsk landslagsspiller i håndball. Hegna spilte først for Bækkelaget Sportsklubb, og var senere med på Refstad ILs storlag, som sammen med Oppsal var dominerende i norsk herrehåndball på 1970-tallet. Han spilte til sammen 21 landskamper for Norge.
Vinden fra slettene
Det oppstod mange konflikter under produksjonen av filmen, og Hepburns svangerskap endte i spontanabort etter en skade hun pådro seg på settet.
Bosley Crowther fra The New York Times skrev at «Hepburn er litt for polert, for skjør og sivilisert i selskap av slike tøffe og sta typer». Crowther var ellers fornøyd med resten av ensemblet og roste scenografiarbeidet.
Handling
Vinden fra slettene handler om Zachary-familien, som legger sitt hat på Kiowa-indianerne. Det oppstår konflikter da det kommer for en dag at deres egen adoptivdatter Rachel (Audrey Hepburn) er av indiansk herkomst.
Burundi under Afrikamesterskapet i friidrett 2004
Burundi deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo.
Recusant
Fra det 16. til det 19. århundre risikerte recusanter å bli utsatt for sanksjoner, både sivilrettslig og strafferettslig. Lovene fantes fra Elizabeth Is til Georg IIIs regjeringstid, men ble ikke alltid håndhevet med samme intensitet.
Den første loven som omhandlet dissentere ble vedtatt i 1593 under Elizabeth I, under tittelen An Act for restraining Popish Recusants. Definisjonen på recusantene var de som «blir dømt for ikke å gå til en kirke, et kapell eller et vanlig bønnested for å høre gudstjenesten, men lar være å gjøre dette i strid med lover og statutter». Ytterligere lover ble vedtatt under Jakob I og Karl I.
De fleste av lovene ble fjernet av Georg IV, flere av dem allerede mens han var prinsregent. Ikke-katolske dissentere ble unntatt fra lovene noe tidligere. Fra Karl IIs tid sluttet man å kalle dem recusanter, og gikk over til å bruke begrepet non-conformists (tilsvarende det norske «dissentere»), Katolikker fikk full toleranse fra 1829, med unntak av at en katolikk ikke kan sitte på tronen eller være gift med den britiske monarken.
Begrepet brukes i dag om et svært lite antall engelske katolikker som nedstammer direkte fra en av de opprinnelige recusantslekter og hvor båndet til Den katolske kirke aldri har vært brutt. Den mest fremtredende recusantslekten er hertugene av Norfolks slekt, Howard (eller Fitzalan-Howard). Acton-slekten (eller Acton-Dalberg) er også svært kjent. Blant andre slekter finner man Ainscough, Throckmorton, Cary-Elwes eller Elwes, Berkeley (fra Spetchley), Weld, Weld-Blundell (eller Weld Blundell), Ward, Holman, Fitzherbert (fra Swynnerton), Fitzherbert-Brockholes, De Trafford (eller de Trafford), Stourton, Vavasour, Clifford (fra Chudleigh), Bedingfeld, Petre (noen grener), Scarisbrick (noen grener), Talbot, Hornyold, Towneley og Stonor, samt noen grener av slekter med mer vanlige etternavn som Pope, Payne, Wilson, Young, Simpson, Blount, Turner med flere. I Wales er det også noen slekter, blant annet Herbert fra Treowen og Vaughan fra Courtfield; kardinal Herbert Vaughan var fra sistnevnte slekt.
Enkelte andre slekter som lenge var recusanter har siden konvertert til anglikanismen. Dette inkluderer jarlene av Shrewsbury og visegrevene Gage, samt Gifford-slekten fra Chillington.
Det er også noen britiske sedevakantister som benytter begrepet om seg selv.
Smørås Idrettslag
Smørås Idrettslag (stiftet 11. august 1973) er et norsk idrettslag fra Fana i Bergen. Smørås er primært en fotballklubb, og har over 50 lag i forskjellige aldersklasser. Klubbens A-lag i fotball holder for øyeblikket til i 4. divisjon, mens andrelaget holder til i 5. divisjon. Klubben har også et tredjelag i 7. divisjon. Det høyeste nivået A-laget har vært på er nivå 4 (nåværende 3. divisjon). Første gang A-laget var på det nivået var i 1990. Også i 2009, 2010 og i 2014 har Smørås vært på samme nivå. Klubben har også et damelag i 5. divisjon.
Smørås har også tre juniorlag for herrer.
Starrglansfly
Utseende
Et nokså lite (vingespenn 23 – 25 mm) og slankt nattfly med brede vinger som er kantet med lange vingefrynser. Forvingens mønster er karakteristisk og gjør det lett å kjenne igjen arten. Vingen er lysgrå langs framkanten, lenger bak mørkere brungrå eller litt rødlig. Det går en bred, hvit strek parallelt med framkanten frå nær roten til nær ytterkanten, midt på har denne en tungeformet utløper bakover og mot roten av vingen. Innerst ender den hvite streken i en hvit siksak-tverrlinje, ytterst i en hvit bue som løper parallelt med ytterkanten til bakhjørnet. Vingefrynsene er hvite. Bakvingen er grå, lysere innerst.
Smørås Idrettslag
Historikk
Idrettslaget ble stiftet den 11. august 1973, og har de siste årene opplevd en god vekst som følge av tilflytting og familier som etablerer seg i området, i det siste spesielt i området rundt Apeltun. Per oktober 2017 ligger medlemstallet på omtrent 700.
Starrglansfly
Levevis
Arten finnes på fuktige steder, som strender, våte enger og myrer. Larvene lever på ulike arter av starr (Carex spp.). De overvintrer som pupper i bakken. De voksne nattflyene flyr om natten i mai – juni, men skremmes også lett opp om dagen.
Bueskyting under Paralympiske sommerleker 2020
Bueskyting var én av øvelsene under Paralympiske sommerleker 2020 i Tokyo.
Starrglansfly
Utbredelse
Arten finnes i Europa, unntatt Den iberiske halvøy og lengst i nord, og videre østover til Japan. I Norge er den forholdsvis vanlig på Østlandet nord til Mjøsa, og på Sørlandet.
Smørås Idrettslag
Historikk
Hvert år arrangerer klubben fotballskoler for de yngste i sommerferien, i de senere år i samarbeid med TINE. I 2013 fylte Smørås IL 40 år, og det ble i den anledning gitt ut en jubileumsbok skrevet av Fabian M. P. Thronden og Erik M. Throndsen. Boken tar for seg spillerstatistikk, historie, viktige personer og de største hendelsene i klubbens historie.
Bueskyting under Paralympiske sommerleker 2020
Konkurransen ble arrangert i Dream Island Archery Park i Tokyobukta, og det ble arrangert tre øvelser for menn, tre for kvinner og tre i miks. Grunnet koronaviruspandemien ble lekene utsatt fra 2020 til 2021, og ble arrangert fra 24. august til 5. september 2021.
Tidsplan
M = Morgen. E = Ettermiddag.
Alexander Pettersen
Robert Alexander Pettersen (født 21. mars 1984) er en norsk musiker, trommeslager. Han begynte sin karriere i husbandet til utestedet Muddy Waters i Oslo.
Pettersen har spilt for en rekke artister. Han har turnert med Billy T Band og Vidar Busk, hvor han siden 2011 har vært medlem av gruppen Vidar Busk & His Bubble Of Trouble. Han har også spilt for blant andre Joakim Tinderholt, Didrik Solli-Tangen og Nora Foss Al-Jabri. Sammen med Billy T Band har Pettersen vunnet to Spellemannspriser i klassen blues, i 2010 og 2012. . Han ytterligere to nominasjoner, en med Vidar Busk & His Bubble Of Trouble i 2012 og med Billy T Band i 2016 for albumbet Reckoning.
Bolivarianske leker 2013
Bolivarianske leker 2013 (bolivarianske leker) ble arrangert i Trujillo i Peru i 2013.
Kari-Ann og Rigmor
Kari-Ann og Rigmor var en norsk vokalduo, bestående av Kari-Ann Grønnsund og Rigmor Waler (begge født i 1951).
Med Kirkenes-gruppa The Scavers som backingband, bestående av senere Popol Vuh-medlemmer, Pete Knutsen, Terje Mehti og Thor Andreassen, Jon Emil Randal på rytmegitar og Kurt Samuelsen (fra tidligere The Icebeats) på orgel, utga de i 1966 singelen «Jealous Boy / Heartless» (TROLL TR 208).
Begge teenbeatlåtene var komponert av Kari-Ann og Rigmor selv. A-siden «Jealous Boy» har en gitarsolo, spilt av Pete Knutsen, mens den mer baladepregede B-siden har en orgelsolo av Kurt Samuelsen midtveis i sangen.
Lindon
I J.R.R. Tolkiens fiktive verden Midgard er Lindon landet som ligger bortenfor Ered Luin i nordvestre delen av Midgard. Det er det vestligste landet på det kontinentet. Lune gulfen deler den inn i Forlindon (Nord Lindon) og Harlindon (Sør Lindon).
Lindon er et navn som har overlevd fra det første tidevervet, da det ble gitt til Ossiriand etter at dette landet ble bebodd av Laiquendi eller Grønn alver. Lindon betydde Sangernes land, etter det gamle navnet Lindar (sangerne) for Telerialvene. Lindon er det siste av landene som var igjen etter Beleriands undergang etter Vredens krig på slutten av det første tidevervet, mens resten av landene ble ødelagt og sank i havet. Det er ikke helt sikkert, men det blir antatt at Lindon var større før Númenors fall enn det det var i det tredje tidevervet.
Mange av alvene fra Beleriand dro til Lindon på begynnelsen av det andre tideverv, hvor de ble styrt av Gil-galad. Noldoene holdt for det meste til i Forlindon, mens Sindaene (og de overlevende Laiquendi) bodde i Harlindon. Sammen bygget de Mithlond (Gråhavnene) i lunegulfen, og mange alver reiste derfra til Valinor. Lindon var et av de to kongerikene som Noldoene hadde i det andre tidevervet (det andre var Eregion), helt til Gil-galad ble drept av Sauron i krigen med den Siste alliansen mellom alver og menn. Etter det dro de fleste av Noldoene endelig tilbake til Valinor, og Lindon ble bebodd av langt færre enn før, og nå ble det styrt av Gil-Galads løytnant, Sinda-alven Círdan Skipsbyggeren, som fortsatte å bygge skip for de alvene som reiste fra Midgard for godt.
Slaget ved Khafji
Slaget ved Khafji var den første store landtrefningen under Gulfkrigen. Det foregikk i den saudiarabiske havnebyen Khafji fra 29. januar til 1. februar 1991. Slaget begynte da irakiske styrker uventet angrep byen Khafji. Styrker fra Saudi-Arabia og Qatar, støttet av amerikanske luftstyrker og artillerienheter rykket inn i byen, fordrev de irakiske styrkene og befridde to beleirede rekonoseringsenheter fra US Marines.
Slaget
Det irakiske angrepet overrasket koalisjonsstyrkene og skapte de første timene stor forvirring. Flere enheter fra US Marines og amerikanske spesialstyrker ble overrent av den irakiske offensiven. Khafji ble inntatt med liten motstand. To lag fra U.S. 3rd Marine Regiment ble beleiret i selve byen. At disse var fanget inne i byen gjorde gjenerobringen vanskeligere, selv om disse gav etterretning om irakiske stillinger og dirigerte flere luftangrep. Etter et intenst motangrep ble byen gjeninntatt.
Fra irakisk side var angrepet mest sannsynlig et forsøk på å sinke det kommende koalisjonsangrepet mot det irakisk-okkuperte Kuwait og for å teste koalisjonsstyrkene. Den irakiske hæren og spesielt Republikanergarden var ansett som den beste militærstyrken i Persiagulfområdet, særlig på grunn av Iran-Irakkrigen. Dessuten var det tvil om hvordan det amerikanske militæret ville fungere i strid, siden det ikke hadde deltatt i en større militæroperasjon siden Vietnamkrigen, nesten 20 år tidligere.
Slaget avslørte at den irakiske hæren ikke var i stand til å gjennomføre større operasjoner. USA måtte angripe Irak med 33 andre land og derfor klarte de å få ut Irak ut av Kuwait, noe som medvirket til at koalisjonsstyrkene la om sine planer for å kunne håndtere store mengder krigsfanger.
AS Roma
Associazione Sportiva Roma er en italiensk fotballklubb fra hovedstaden Roma. Logoen symboliserer Romulus og Remus som drikker melk fra hunnulven, et sagn som omhandler Romas grunnleggelse, og blir av mange sett på som byens hovedsymbol.
Klubbens farger er purpur og gull (gul-oransje), hvor purpur symboliserer keiserlig verdighet og gull symboliserer den kristne Gud.
Starten
A.S. Roma ble stiftet i juli 1927 av Italo Foschi. Da hadde byen Roma allerede tre fotballag i den italienske serien: Alba Audace, Fortitudo og Lazio. Allikevel ønsket fascist-regimet som da styrte å danne et nytt lag, et lag som arbeiderklassen i byen kunne identifisere seg med. Dette laget skulle være en sammenslåing av de sistnevnte. Lazio, det største laget i byen, som også var sportslig på høyde med de store lagene fra nord, hadde sin store tilhengerskare blant byens sosiale elite, og ønsket ikke engang å diskutere forespørselen om samarbeid.
Alba Audace og Fortitudo, i tillegg til småklubbene Pro Roma og Roman, ønsket imidlertid en sammenslåing, og A.S. Roma ble stiftet. Klubben ble oppkalt etter byen, og draktens farger i rødt og gult, ble videreført fra klubben Romans farger.
Lagets første hjemmebane ble Motovelodromo Appio.
1950-1970
Etter at laget rykket ned til Serie B i 1951, kom de kraftig tilbake og rykket opp igjen til Serie A året etter. Etter denne nedturen holdt laget seg oppe på den øverste halvdelen av tabellen utover på 1950-tallet og på begynnelsen av 1960-tallet. Men mellom 1963 og 1979 kom laget inn i en frustrerende periode med middelmådige resultater. Lagets beste prestasjon i denne perioden var en tredjeplass i 1974/75-sesongen, og laget var i til tider på kanten til nedrykk.
1970-1980
Dette tiåret skulle vise seg å bli Romas mest suksessrike noensinne. Med nye talenter som Bruno Conti, Agostino Di Bartolomei, Cerezo og Falcao, gikk Roma godt rustet inn i 1980-årene i kampen om et nytt seriemesterskap. De var meget nær allerede i 1981, men først i 1983 klarte de det, og tok sitt andre seriemestersakp gjennom tidene, noe som førte til ville feiringer i hovedstaden. Året etter spilte de seg til finale i Serievinnercupen, men tapte for Liverpool på straffespark.
1980-
Fra 1980 og utover har laget mer eller mindre holdt seg på tabellens øvre halvdel, noen ganger avbrutt av sesonger helt oppe i toppen. Roma hadde tidligere rekorden i antall seire på rad i Serie A, med elleve seire i 2005/06-sesongen. Denne rekorden ble i 2006/07-sesongen slått av Inter, med 17 seire.
Meritter
Roma deltok for første gang i en serie i 1929/30-sesongen, og vant sin første «scudetto» (seriemesterskap) sesongen 1941/42. Klubben har kun rykket ned én gang – i 1950/51-sesongen – men da rykket den opp igjen til Serie A året etter.
Klubben har vunnet Coppa Italia (den italienske cupen) ni ganger, og har sammenlagt tre «scudetti» (seriemesterskap). De har vunnet Supercoppa to ganger, og UEFA-cupen en gang, da de slo Birmingham City i finalen.
De har en gang kommet til finalen i Serievinnercupen (forløperen til dagens Mesterliga), men tapte for Liverpool på straffesparkkonkurranse.
Spillerstall
Oppdatert 18. mars 2023.
Plateimport
Plateimport A/S er et tidligere norsk platefirma.
Bakgrunn
En aften i 1956 møttes noen unge mennesker. De besluttet å etablere sitt eget platefirma. Bakgrunnen for dannelsen av det nye platefirmaet, Plateimport A/S, var at initiativtakerne var glad i russisk musikk, spesielt folkemusikk. De følte også at det var et behov for russiske plater her i landet. De henvendte seg til kjempekonsertnet Aprelevskaja noen mil sør for Moskva. I juli 1956 ble Plateimport A/S registrert og de første platene kom fra fabrikken.
Etiopia under Afrikamesterskapet i friidrett 2004
Etiopia deltok under Afrikamesterskapet i friidrett 2004 (utendørs) fra 14. til 18. juli 2004 i Brazzaville i Republikken Kongo.
Plateimport
Bakgrunn
I ledelsen inngikk disponent Bjørg Henriksen, Leo Henriksen samt Steffen Langfeldt Christensen. Christensen hadde ansvar for reklamen.
Selskapet ble senere opphørt.
Siltstein
Siltstein er en klastisk sedimentær bergart som er satt sammen av partikler med størrelse mellom de grovere partiklene i sandstein og de finere i leirskifer. Den består mer enn to tredeler av siltpartikler, det vil si kornstørrelse som er mellom 0,002 og 0,006 mm. Vanlige mineraler i siltstein er kvarts, feltspat, glimmer og ulike leirmineraler, der de to førstnevnte er mer dominerende i grove partikkelstørrelser og i leirmineraler i finere størrelser.
Ordet silt er antagelig beslektet med salt. Språkrådet antar at opphavet antagelig kommer fra engelsk, men engelsk etymologi mener at opphavet mest sannsynlig er fra norsk og dansk, sylt.
Roy Jansen
Roy «Sleiper'n» Jansen (født 6. mai 1950 i Oslo) er en norsk tidligere ishockeyspiller. Han representerte Vålerengens Idrettsforening.
Jansen spilte 73 offisielle landskamper for Norge, og deltok under vinter-OL for Norge i 1972 i Sapporo med åttendeplass. I Vålerenga var han med å vinne seks norgesmesterskap, i 1968-1971, 1973 og 1982.
Dortmund
Dortmund er en by i den tyske delstaten Nordrhein-Westfalen i Ruhr-området. Byens befolkning var 572 087 per 31. desember 2012.
Dortmund er kjent som Westfalens grønne storby. Nesten halvpartens av kommunens areal består av elver, skogsomoråder, jordbruksområder og grønne områder med store parker.
Byens julemarked (Weihnachtsmarkt) er ett av Tysklands største, og her finner man et av verdens største «juletrær», lagd ved å stable hundrevis av trær i pyramideform.
Kommunikasjon
Dortmund lufthavn ligger 10 km utenfor byen. Sentralstasjonen er Tysklands tredje største knutepunkt for fjerntrafikk. Dortmund havn er Europas største kanalhavn.
Historie
Dortmunds historie går tilbake til 880 e.Kr., da byen for første gang er omtalt i skriftlige kilder, som Throtmanni. Det var en liten landsby den gang. I 1152 kom keiser Fredrik Barbarossa til området og gjenoppbygde byen, som var blitt ødelagt i en brann. I to år var Dortmund Barbarossas residens, og etterpå vokste byen til en av de mektigste byene i det tysk-romerske riket. På 1200-tallet ble Dortmund med i Hansaforbundet. I 1220 fikk byen status som riksstad, det vil si at den var direkte underlagt keiseren.
Etter Napoleonskrigene mistet Dortmund sin uavhengighet og ble innlemmet i Preussen. Byen ble etter hvert et viktig senter for kull, stål, og øl.
I dag er byen sentrum for høyteknologisk industri. Det er også en av de grønneste byene i Westfalen, med store parker og grøntområder som ble anlagt i gjenoppbygningsperioden etter andre verdenskrig.
U17-VM i fotball for menn 2019
U17-VM i fotball for menn 2019 ble arrangert i Brasil i 2019. Opprinnelig var Peru arrangørland, men landet sa fra seg arrangementet.
Brasils U17-lag vant mesterskapet etter å ha vunnet mot Mexico i finalen. Frankrike tok 3.-plassen etter å ha slått Nederland i bronsefinalen.
Morten Sethereng
Morten Sethereng (født 15. januar 1953 i Trondheim) er en norsk tidligere ishockeyspiller. Han representerte Frisk Asker.
Sethereng spilte 71 offisielle landskamper for Norge, og vant Gullpucken i 1979. Han deltok under vinter-OL for Norge i 1972 i Sapporo med 8.-plass, og i 1980 i Lake Placid med 11.-plass. Sesongen 2007-2008 var han assistenttrener i Stavanger Oilers.
22. serierunde i Tippeligaen 2014
22. serierunde i Tippeligaen 2014 startet lørdag 30. august med tre kamper. mot klokken 15.30,  mot  klokken 18 og  mot  klokken 20. Runden avsluttet søndag 31. august med fem kamper. mot klokken 15.30, tre kamper klokken 18, og  mot  klokken 19.
Kampfakta
'''Lørdag 30. august 2014'''
'''Søndag 31. august 2014'''
Liste over spillere med norgesmesterskap for Odds Ballklubb
Odds Ballklubb vant sitt første norgesmesterskap i fotball i 1903 og sitt 12. og hittil siste i 2000. I løpet av perioden har 69 spillere blitt norgesmestere for Odd.
Meguro (andre betydninger)
Meguro har flere betydninger.
FA Trophy
The Football Association Challenge Trophy er en engelsk fotballturnering for klubber som spiller i Football Conference, Southern League, Isthmian League og Northern Premier League. Klubber i nivåene under spiller i FA Vase. Turneringen ble startet av FA i 1969 og er for halvprofesjonelle lag.
Aker Bulldogs Ishockey
Aker Bulldogs Ishockey er en ishockeyklubb fra Aker, Oslo. A-laget spiller i 5. divisjon ishockey for menn. Og hjemmearena er Grünerhallen .
Professional Air Traffic Controllers Organization
Professional Air Traffic Controllers Organization (PATCO) var en fagforening som representerte flyveledere i USA i spørsmål om lønn, arbeidstid og andre arbeidsvilkår.
3. august 1981 gikk foreningen ut i streik for bedre arbeidsvilkår, høyere lønn og en 32-timers arbeidsuke. Foreningen overtrådte dermed en lov fra 1955 som forbød føderalt ansatte å streike. President Ronald Reagan erklærte streiken en nasjonal trygghetsfare og beordret flyvelederne tilbake i jobb med hjemmel i Taft–Hartley-loven av 1947, som begrenset fagforeningenes streikerett.
Flyvelederne nektet å følge Reagans ordre og 5. august ga Reagan alle 11 359 streikende flyveledere sparken. De ble også permanent utestengt fra føderalt arbeid. De oppsagte flyvelederne ble erstattet av et lite antall flyveledere som ikke deltok i streiken samt mannskap fra andre anlegg og fra militæret, som ble brukt inntil myndighetene fikk lært opp nye flyveledere.
Noen få tidligere flyveledere ble senere gjenansatt, og de og deres erstatninger er nå representert av National Air Traffic Controllers Association, som ble stiftet i 1987 uten noen forbindelse til PATCO.
PATCO eksisterer nå i form av en privat forening som representerer de streikende flyveledernes interesser. Organisasjonen kjemper fortsatt mot masseoppsigelsene og diskriminering av de streikende flyvelederne etter at president Bill Clinton opphevet utestengelsen fra føderalt arbeid i 1993.
Sissel Solem
Sissel (Christine) Solem (født i Trondheim 1939) var en norsk billedkunstner og tegneserieskaper.
Solem hadde i løpet av sin karriere en stor billedproduksjon. Hun malte hovedsakelig nonfigurative til halvabstrakte motiver i olje på lerret. Som tegneserieskaper var hun mest kjent for tegneserien Hobbyhipp.
Utdannelse
Hun hadde utdannelse fra Kunstskolen i Trondheim, og hadde kunstneren Roar Wold som veileder.
Kunstnerisk virke
Med unntak av tre lange opphold i Spania, bodde og arbeidet Solem fra sitt atelier i «Galleri Trompeten» i hjembyen Trondheim. Solems nonfigurative til halvabstrakte motiver i olje på lerret var først og fremst ment å appellere til det emosjonelle fremfor det kognitive. Hun var hovedsakelig opptatt av komposisjon og koloritt. Mange av motivene var inspirert av hennes reiser i Spania.
Billedkunstner og gallerist
Fra rundt 1971 frem til 1982 drev Sissel Solem Galleri Trompeten videre på egen hånd. Solem hadde oppdrag med kunstnerisk utforming av kulisser ved noen oppsetninger ved Trøndelag teater, ved siden av billedkunsten eksperimenterte hun også med smykker i tinn, illustrasjoner til julekort og flere avistegneserier.
Skaper av tegneserien Hobbyhipp
Tegneserien Hobbyhipp så dagens lys mot slutten av 1969, og det var med denne Sissel Solem fikk sitt gjennombrudd som tegneserieskaper. Hobbyhipp formidlet verden sett gjennom øynene til barn i en tid fylt av opprør, «flowerpower» og kald krig. Serien fokuserte også på ungdomsopprør, miljøproblemer og dobbeltmoral. Seriens hovedpersoner er sjefideologen «Ludvig» og hans venn «Harry». De var hippier på deltid, snakket mye, men gjorde lite.
Tegneserien ble publisert i Dagens Nyheter i Sverige fra 1. januar 1971. I Danmark gikk serien i avisen Politiken fra 25. mai 1970, under navnet «Opprørerne». I ukebladet Nye Illustrert gikk serien fra 1970, og i Ukebladet Nå fra rundt 1973, til en stund etter Sissel Solems død i 1982. I Sverige gikk Hobbyhipp også under navnet «Den nye generasjonen». Serien gikk i en rekke andre norske og utenlandske aviser i kortere perioder, den ble blant annet lansert i England og Finland. Siste stripe av Hobbyhipp stod på trykk i Adressa 6/10-1978. Serien ble også utgitt som mini-pocket på Winthers forlag i Danmark 1979 (til dansk tekst ved Kjeld Jespersen). Heftet er på 96 sider og inneholder 188 striper. I 2019 ble det gjensyn med Hobbyhipp i Adresseavisen igjen, med ett års reprise på tidligere publiserte striper.
Ettermæle
Sissel Solem var kanskje den første norske tegneserieforfatteren som fikk serien sin publisert med fast plass i norske og utenlandske aviser i betydelig omfang, og i alle fall den første trønder, og den første norske kvinne som gjorde dette. Til tross for dette er hun stort sett ikke nevnt i oversikter over norske tegneserieskapere. Hun er også utelatt fra oversikter over norske kunstnere, og ble ikke inkludert i Norsk kunstnerleksikon.
Sør-Koreas herrelandslag i håndball
Sør-Koreas herrelandslag i håndball er det nasjonale håndballaget i Sør-Korea, og blir administrert av Sør-Koreas håndballforbund. Forbundet ble etablert i 1945 og har vært medlem av International Handball Federation siden 1960.
Resultater i internasjonale mesterskap
''Resultatene som er vist under er kun konkurranser der Sør-Korea har deltatt. Turneringer de ikke har tatt del i er ikke ført opp.''
Single malt
Single malt er maltwhisky som kommer fra kun ett destilleri, og er fremstilt av korn. Den mest kjente single malt-whiskyen kommer fra Skottland, men det produseres også single malt i andre land, for eksempel i Japan og til og med i Sverige (blant annet Mackmyra, Box og Hven).
Skotske regioner
Smak, aroma og finish er veldig forskjellige fra en malt til den neste. Single malt skotsk whisky er kategorisert i følgende whiskyproduserende regioner:
Inndelingen har bestått siden 1784 års skattelov (Wash act) som delte Skottland i Lowland og Highland (hvor også Campbeltown og Islay inngikk) og langs en linje fra Greenock til Dundee.
Speyside regnet ofte som en egen region, og også andre inndelinger forekommer i den hensikt å kategorisere brennevinets forskjellige smaker. En vanlig kategori er Islands for whisky produsert på øyene utenfor Skottland, unntatt øya Islay.
Lowland
Lowland whisky er skotsk whisky region fra lavlandet i Skottland. Lavlandet er en ganske flat region uten høye fjell og grensen opp til Highland går mellom Dundee og Greenock. Mot sør går grensen til England.
Bjørn Andressen
Bjørn Andressen (født 8. september 1946 i Oslo, død 27. januar 2015) var en norsk ishockeyspiller. Han representerte Jar Idrettslag og Vålerengens Idrettsforening.
Single malt
Lowland
Normalt har whisky fra Highland og Lowland ganske store forskjeller i smakens karakter. Lowland whisky har vanligvis en lettere, mykere smak og er ikke så røykfylt som i mange andre deler av Skottland. Smaken kan imidlertid være litt brennende.
Yinka Ajayi
Yinka Ajayi (født 11. august 1997) er en nigeriansk friidrettsutøver som konkurrerer i sprintløp. Hun har gull på 4x400 meter fra Juniorafrikamesterskapet i friidrett 2015 som fremste internasjonale meritt.
Idrettskarriere
Ajayi kom på 2.-plass på 400 meter ved det nigerianske juniormesterskapet i 2014.
Hun deltok ved det nasjonale AFN Golden League i Akure i mai 2014, der hun kom på 5.-plass på 400 meter med tiden 54,80, som var ny personlig rekord. Hun deltok ved det nigerianske mesterskapet, der hun kom på 5.-plass i sitt innledningsheat, og nådde ikke finalen.
Hun ble tatt ut til junior-VM i friidrett 2014 i Eugene i USA, og deltok der på Nigerias stafettlag som kom på 5.-plass på 4 x 400 meter.
I mars deltok hun ved Juniorafrikamesterskapet i friidrett 2015 i Addis Abeba, og Nigeria vant her 4 x 400 meter, med tiden 3:38,94. Ajayi løp sammen med Esther Asamu, Praise Idamadudu og Olowatosin Adeloye.
Ved AFN Golden League-stevnet i Akure i juli løp hun 200 meter, og kom på 3.-plass med 26,12 sekunder, som var personlig rekord.
Single malt
Lowland
Eksempler på destillerier fra Lowland regionen:
Campbeltown
Campbeltown er en by på Skottlands sørvestre kyst. Det er den minste whiskyregionen. Her produseres fyldig, lett røkpreget whisky med salt i smak og aroma.
På begynnelsen av 1900-tallet var Campbeltown en region med mer enn 30 destillerier og ble kalt verdens whiskyhovedstad.
Det er nå tre destillerier som produserer totalt fem forskjellige merker av maltwhisky, tilgjengelig i en rekke årganger, slik at de kan hevde at de er numerisk sammenlignbare med whiskydistriktet Lowlands.
Eksempler på destillerier fra Campbeltown regionen:
Islay
Islay er en øy i de indre Hebridene og en whiskyregion med mange destillerier. Karakteren til Islay whisky er preget av sin store salte, torv, brent tre og røykfylte smak, som tradisjonelt har vært spesielt fremtredende i whiskyene fra sørkysten.
Den røykfylte smaken, "torvpreget" ("peatiness" på engelsk), kommer av det faktum at torv ofte brukes til fyring og at røyken føres gjennom maltet. Smaken påvirkes ikke bare av mengden røyk som passerer gjennom maltet, men også på hvilket tidspunkt under tørkeprosessen malt utsettes for røyken. Torven har forskjellige egenskaper avhengig av hvor og på hvilken dybde under bakken den blir tatt, noe som også påvirker smaken den gir whiskyen.
Torvpreget blir ofte oppgitt i ppm (parts per million, måleenhet for å angi hvor kraftig torvpreg det er på maltet korn), men ppm-tall er ikke alltid like lett å forholde seg til fordi det måles på forskjellige metoder og tidspunkt i prosessen. Bruichladdich produserer blant annet Octomore hvor det er whisky med over 200 ppm.
Eksempler på destillerier fra Islay regionen:
Speyside
Speyside er en whiskyregion i det skotske høylandet med en rekke elver, inkludert Spey. Speyside har den største konsentrasjonen av whisky destillerier i Skottland, omtrent 50 destillerier som produserer single malt whisky ligger her. Derfor er Speyside anerkjent som egen whiskyregionen.
Normalt har whisky fra Highland og Speyside ganske stor forskjell i smak. Whiskyen fra Speyside er vanligvis lett, elegant og uten så mye røykpreg. Mange av Skottlands mest kjente whiskymerker kommer fra Speyside, som Glenfiddich, The Glenlivet, Glenfarclas og Macallan.
Prefikset glen forekommer ofte i Speyside og betyr dal.
Eksempler på destillerier fra Speyside regionen:
Highland
Highland er i utstrekning Skottlands største whiskyregion. Det er vanskelig å si noe generelt om whisky fra Highlands fordi de forskjellige merkene skiller seg ganske mye, men smaksrikdommen, ofte med jord-, blomster- og krydderaktige toner forekommer ofte.
Prefikset glen forekommer noen ganger i skotsk whisky og betyr dal.
Bjørn Andressen
Andressen spilte 18 offisielle landskamper for Norge, og deltok under vinter-OL for Norge i 1972 i Sapporo med åttendeplass.
Single malt
Highland
Highland deles ofte også inn i to mindre regioner, Islands og Speyside, for å beskrive de forskjellige smaktypene som finnes i regionen.
Eksempler på destillerier fra Highland regionen:
Islands
Island whiskyene produseres på øyene på nord-vest kysten av Skottland, med unntak av øya Islay.
Island er ikke anerkjent i Scotch Whisky Regulations som en egen whiskyproduserende region, men anses å være en del av Highland-regionen. Andre kilder derimot indikerer imidlertid at øyene, unntatt Islay, utgjør en sjette region. Denne uoffisielle regionen inkluderer følgende whiskyproduserende øyer: Arran, Jura, Mull, Orknøyene og Skye.
Eksempler på destillerier fra Islands regionen:
West Highland
West Highland er også noen ganger nevnt som egen region, blant annet når man omtaler Classic Malts of Scotland.
Classic Malts of Scotland
Classic Malts of Scotland er et utvalg av seks single malt-produkter som er plukket ut fra hvert sitt distrikt.
Monument (andre betydninger)
Monument kan vise til:
Slobodan Milošević
Slobodan Milošević (uttales /milosjevitsj/), på norsk ofte skrevet Milosevic, i kyrillisk skrift Слободан Милошевић) (født 20. august 1941 i Požarevac, Jugoslavia, død 11. mars 2006 i krigsforbryterdomstolen i Haag i Nederland) var en serbisk politiker og statssjef. Mellom 1989 og 1997 var han serbisk president og fra 1997 til 5. oktober 2000 president for Den føderale republikken Jugoslavia. Milošević ledet Serbias sosialistiske parti (Socijalistička partija Srbije) fra stiftelsen i 1990 til 2001. Milošević var anklaget for omfattende krigsforbrytelser under disse krigene. Han døde før rettssaken var fullført.
Ved en senere rettssak mot Ratko Mladić ble Mladic dømt for medvirkning til krigsforbrytelser og folkemord, mens Serbia ble dømt for å ha unnlatt å stanse folkemordet i Srebrenica uten at Serbia ble dømt for direkte ansvar for folkemordet.
Under Kosovokrigen i 1999 ble han tiltalt for forbrytelser mot menneskeheten i Kosovo ved Det internasjonale krigsforbrytertribunalet for det tidligere Jugoslavia. Halvannet år senere ble han også tiltalt for krigsforbrytelser i Kroatia og Bosnia og folkemord i Bosnia. I 2000 førte massedemonstrasjoner til at han måtte gå av, etter først å ha nektet å akseptere valgnederlaget. Han ble arrestert av jugoslavisk politi etter å ha blitt anklaget for korrupsjon og maktmisbruk den 31. mars 2001. 28. juni samme år ble han utlevert til FN, og satt i varetekt i krigsforbryterdomstolens fengsel i Haag i Nederland mens saken mot ham pågikk.
Han var gift med Mirjana Marković og hadde to barn (Marko og Marija).
Karriere og politisk virke
På 1980-tallet ble det spådd at åpen konflikt i Jugoslavia ville bli utløst av Kosovo-spørsmålet. Milošević utnyttet spenningene i Kosovo for å styrke sin stilling og oppildnet den serbiske nasjonalismen med bakgrunn i Kosovo-spørsmål. Et høydepunkt for Milošević var 600-årsjubileet for slaget ved Kosovosletta i juni 1989. Kosovos status var et tilbakevendende tema under Jugoslavias oppløsning på 1990-tallet.
Under Milošević ble pseudemokratiske ordninger opprettholdt eller introdusert. Valg med flere partier ble innført i 1990 noe som ledet til at flere uavhengige politiske organisasjoner ble etablert. Demokratiske institusjoner besto og hadde innflytelse på politikken gjennom Miloševićs regjeringstid. Milošević unngikk å fremstå som despot og praktiserte på 1990-tallet en form for halvautoritært regime som etterhvert fikk preg av dynasti, rundt Milošević og Mirjana Marković med deres familie og venner. Deres involvering i økonomien blir beskrevet som mafiaaktig.
Valg og protester i 2000
Etter tapet av Kosovo etter Kosovokrigen fremsto ikke Milošević lenger som Serbias redningsmann. Svak økonomi i landet bidro til å undergrave Miloševićs oppslutning. Alliansen for forandring (SZP) begynte i september 1999 daglige demonstrasjoner mot regimet, men stadig færre deltok og i desember 1999 gikk tiltaket i oppløsning. Vuk Drašković var involvert i en bilulykke som var antatt drapsforsøk fra regimet. Sinne over det antatte attenatet, press fra vestlige land og inspirasjon fra Kroatia førte til at opposisjonen samlet seg på nytt: I januar 2000 krevde de demokratiske valg og 14. april deltok 100.000 i en nøye planlagt demonstrasjon i sentrum av Beograd.
Milošević tok selv initiativet til å fremskynde valget til 24. september 2000 (presidentperioden hans løp i utgangspunktet ut 1. juli 2001). Opposisjonen samlet seg i den bred alliansen Serbias demokratiske opposisjon (serbisk: Демократска oпозиција Cрбије) av 18 partier fra hele det politiske spekteret. Alliansen valgte nasjonalisten Vojislav Koštunica som sin foretrukne presidentkandidat. På valgdagen ble det raskt klart at Koštunica fikk et flertall av stemmene. Den føderale valgkommisjonen hevdet at Koštunica bare hadde fått 49 % av stemmene mot Miloševićs 38,6 % slik at det var nødvendig med andre valgomgang 8. oktober for å kåre en vinner. Opposisjonen godtok ikke en ny valgomgang fordi de mente at Milošević hadde justert valgresultatet for å sikre en ny valgomgang.
Konstitusjonsdomstolen underkjente 4. oktober valgresultatet og slo fast at Milošević skulle fullføre valgperioden som det gjensto ett år av. Etter omfattende protester 5. oktober 2000 med flere hundre tusen demonstranter i Beograds gater og storming av parlamentsbygget og kringkastingshuset gikk Milošević av. Vojislav Kostunica overtok som president. Milošević ble værende i landet og arrestert i begynnelsen av april 2001.
Krigen i Bosnia
Krigsforbrytertribunalet for det tidligere Jugoslavia konkluderte med at Milošević ikke kunne betraktes som medskyldig i krigsforbrytelser begått i Bosnia-Hercegovina.
Milošević var Jugoslavias forhandlingsleder under Dayton-forhandlingene (1995) der han også representerte Republika Srpska.
Kosovokrigen
Kosovokrigen startet som borgerkrig og utviklet seg til en internasjonal storkonflikt der NATO i 1999 gikk inn med flyangrep. Konflikten endte med at serbiske styrker ble trukket og Kosovo ble satt under FNs administrasjon. Serbia hadde i 1989 opphevet Kosovos status som autonom provins og serbisk myndigheter tok full kontroll over politi- og justissektoren i provinsen. I 1990 mistet Kosovo vetoretten i Serbias parlament. Etter at Kosovos selstyreforsamling vedtok en erklæring om selvstendig ble direkte styre fra Beograd ble innført på alle områder. Kosovoalbanerne svarte med å ignorere det serbiske styret og opprettet et parallelt styre finansiert av klanledere og kosovoalbanere i utlandet. Ibrahim Rugova ble uoffisielt valgt til president for Kosovo i 1992 og 1998.
Død
Milošević ble 11. mars 2006 funnet død på cellen i Haag. Han hadde hatt hjerteproblemer og høyt blodtrykk, og obduksjonen viste at han døde av hjerteinfarkt. Han hadde blitt nektet å reise til Moskva for legebehandling fordi krigsforbryterdomstolen anså det som sannsynlig at han ville flykte. FNs sjefsanklager Carla del Ponte beklaget Miloševićs død fordi hans ofre dermed ikke fikk se ham dømt.
Begravelse
Slobodan Miloševićs begravelse foregikk i Serbias hovedstad Beograd. Det var stor uenighet om hvor Milošević skulle begraves, og Mirjana Markovic (Miloševićs enke) hadde tidligere sagt at hvis det var opp til henne hvor Slobodan skulle begraves hadde det blitt Požarevac. Miloševićs datter, Marija, ville at faren skulle begraves i Lijeva Reka, familiens slektshjem i Montenegro. Han ble 18. mars 2006 gravlagt i hjembyen Požarevac, i en dobbelgrav hvor enken også skal gravlegges når hun går bort.
Den serbiske presidenten Boris Tadic sa at en statsbegravelse for Milošević ville være «fullstendig upassende» på grunn av hans rolle i landets historie og fordi myndighetene fryktet at begravelsen ville sette i gang pinlige støtteerklæringer fra Miloševićs tilhengere.
Einar Solheim
Einar Solheim (født 26. november 1884 i Øyer, død 3. oktober 1973) var en norsk jurist og embetsmann. Han var i mange år ansatt i Landbruksdepartementet.
Liv
Han var sønn av gårdbruker Erik Solheim og Randine Vedum fra Øyer i Gudbrandsdalen. Etter middelskole på Lillehammer ble han student i 1904 og cand. jur. i 1908. Deretter ble han advokatfullmektig og oppholdt seg to år i utlandet med et stipend. I 1913 ble han ansatt i Landbruksdepartementet, hvor han ble byråsjef i 1918 og ekspedisjonssjef i 1934.
Fra 1917 deltok han som sekretær i husmannskommisjonen som skulle revidere lovgivningen om husmenn og jordleie. Han var også sekretær i jordkommisjonen, som utredet husmennenes adgang til å skaffe seg egen jord. I slutten av mai 1940 ble han utnevnt til formann i komiteen som Administrasjonsrådet nedsatte for å forberede rikskommissær Terbovens arbeidstjeneste. Han gikk av med pensjon i 1954.
I 1914 utga han ut den rettsfilosofiske boken Ret og uret. Boken fikk ingen oppmerksomhet da den utkom, men i 1957 utga Carl Jacob Arnholm anmeldelsen «Minneord om en glemt bok» i Tidsskrift for Rettsvitenskap, hvor han roser Solheims «underlige og tankerike arbeide» og skriver at han betrakter det som en samvittighetssak å trekke det fram fra glemselen.
Åkervindel
Åkervindel (Convolvulus arvensis) er en flerårig urt i vindelfamilien.
Stengelen blir 50–150 cm lang. Den har enten en krypende vekst, eller slynger seg motsols i naboplanter og gjerdestolper. Bladene er pilformede. Åkervindel kan skilles fra artene i strandvindelslekta (Calystegia) på at den har to små forblad midt på blomsterskaftet og ikke store forblad rett under blomsten.
Blomstringstida er juni–september. Begerbladene er korte og butte. Krona er 1–2,5 cm bred, traktformet og hvit eller rosa med hvite striper. Frukten er en eggrund kapsel som er 3 mm i diameter.
Åkervindel vokser på tørr, solrik, åpen og næringsrik grus- eller leirjord. Den finnes i vegkanter, hager, jernbaneskråninger, havner, grustak, massetipper og strender. Arten hører hjemme i Eurasia og Nord-Afrika, men er nå et kosmopolitisk ugras som vokser i alle strøk med temperert eller subtropisk klima. I Norge er den vanlig på Øst- og Sørlandet og finnes mer spredt nordover til Trøndelag.
Kemari
Spillet var influert av det kinesiske cuju. Det første belegget for kemari er fra år 644, og reglene ble standardisert i det 12. århundre.
Kjell Åsvestad
Kjell Åsvestad (født 4. januar 1950 i Lillehammer) er en norsk tidligere kombinertløper som representerte Lillehammer Skiklub.
Kappedyr
Kappedyrene (tunikater) er en underrekke av mer eller mindre fastsittende ryggstrengdyr som lever som filterspisere. Sammenlignet med andre ryggstrengdyr er genomet lite og ser ut til å ha vært gjenstand for en omfattende reduksjon. Alle er marine. Sekkdyr (også kalt sjøpunger) er en artsrik gruppe av kappedyr som er meget vanlig langs norskekysten. Mange arter, særlig i tropiske farevann, kan være svært fargerike, og enkelte grupper er selvlysende. Enkelte avvikende former som den rovlevende Megalodicopia hians har et meget karakteristisk utseende.
Bygning og levevis
Som voksne er kappedyr tvekjønnede, og formerer seg ved å gyte egg og spermier rett ut i vannmassene. Befruktede egg vil utvikle seg til frittlevende larver som svømmer og driver rundt fram til de slår seg ned. Larvestadiet hos kappedyr er først og fremst en spredningsmekanisme, og er særlig viktig for de fatstittende gruppene.
Av særtrekkene de har utviklet i forhold til deres forfedre er evnen til å skille ut et hudpanser kalt kappe (som også kan inneholde blodkar) bestående at et celluloseaktig materiale, blod med høy konsentrasjon av grunnstoffene vanadium og niob, manglende segmentering (selv i halen), tvekjønnethet, evnen til knoppskyting og kolonidannelse (ikke appendikularier) og et betydelig hulrom (kalt atrialrommet eller peribranchialhulen). Hulrommet, som er i dyrets midte, omslutter gjelletarmen og er åpent mot omgivelsene via et par sifoner.
Erts
Erts (tysk: Erz, «malm») er en mineralklump eller bergart med en betydelig mengde av et eller flere mineraler, som inneholder et metall med egenvekt 5g/cm³ eller mer.
Kappedyr
Diett
De fleste livnærer seg som filterspisere og lever av mikroplankton som de filtrerer ut av vannet. Vannet som tas inn gjennom munnen og føres ut av kroppen gjennom hver sin åpningsmekanisme, en type trakt som kalles sifoner. Vannstrømmen blir opprettholdt av flimmerhår som slår kontinuerlig, men vannet kan også støtes ut av hulrommet via plutselige muskelsammentrekninger. Maten fanges opp i gjellene og partikler fester seg i et meget finmasket nett av slim som sklir langs gjellebuene etterhvert som det produseres av spesialiserte celler, og føres til slutt inn i fordøyelseskanalen, der både nettet og fangsten fordøyes. Dette nettet utgjør et slags vedvarende bånd av slim som et slags samlebånd.
Erts
Ertsmineraler er i Norge brukt som en juridisk-økonomisk definisjon for mineraler som inneholder et metall med egenvekt 5 g/cm³ eller mer. Betegnelsen var i bruk i Norges lover fram til 1974, da det kom ny bergverkslov. Andre språk har ikke noe ord for dette norske begrepet.
Kappedyr
Diett
Enkelte krepsdyr har spesialisert seg som snyltere i kappedyr, der de forsyner seg av slimnettet før det trekkes inn i den rettmessige eierens fordøyelsessystem.
Stamform
Ifølge en teori hadde deuterostomienes felles forfedre en segmentert kropp og gjellespalter. Én gren førte til pigghudene og hemichordatene, og den andre til ryggstrengdyrene. Blant ryggstrengdyrene hadde stamformen en todelt kropp (som kanskje går helt tilbake til de første deuterostomier): Hos forfedrene til Notochordata (de øvrige ryggstrengdyr) har halens muskulatur gradvis omsluttet forkroppen helt med tiden. En kan si at den «posen» som utgjorde forkroppen har trukket seg inn i en kraftig utviklet hale som siden er blitt modifisert i mange ulike varianter. Denne todelingen ser man lettest om man sløyer fisk, hvor fiskesloen representerer den opprinnelige fremre del mens fileten representerer den opprinnelige bakre del. Utviklingen gikk i motsatt retning hos kappedyrene. Her forsvant den aktive halen/bakkroppen, og den sekkelignende forkroppen ble det dominerende trekk ved dyret. En kan derfor si at kappedyrenes larveform viser hvordan kappedyrenes og Notochordatenes felles forfedre kan ha sett ut. Den virkelige stamformen har imidlertid mest sannsynlig vært en god del større og hatt segmenteringen i behold.